John Patrick Cody

**John Patrick Cody** (1907–1982) var en av den katolske kirkes kardinaler. Han var erkebiskop av Chicago 1965–1982.
## Liv og virke
### Hjelpebiskop i Chicago
Pave Pius XII utnevnte ham til titulærbiskop av *Apollonia* og hjelpebiskop i Chicago 14. mai 1947. Han ble ordinert til biskop av Joseph Elmer Ritter den 2. juli samme år i katedralen i St. Louis; medkonsekratorer var George Joseph Donnelly, biskop av Kansas City i Kansas, og Vincent Stanislaus Waters, biskop av Raleigh. 
### Koadjutorbiskop av Kansas City
Pave Pius XII utnevnte ham til koadjutorbiskop av Kansas City den 19. januar 1954 og apostolisk administrator av Saint Joseph den 9. mai 1955. 
### Koadjutorbiskop, så biskop, av Kansas City-Saint Joseph
Den 2. juli 1956 ble området til bispedømmet Saint Joseph delt i tre: Mye ble delt mellom de nyetablerte bispedømmene Jefferson City og Springfield-Cape Girardeau. Bispesetet Saint Joseph med det gjenværende område ble slått sammen med bispedømmet Kansas City til danne bispedømmet Kansas City-Saint Joseph. 

Den 24. august 1956 ble han utnevnt til koadjutorbiskop i det nye bispedømmet, og etterfulgte som biskop av Kansas City-Saint Joseph den 11. september 1956. 
### Koadjutorerkebiskop av New Orleans
Den 14. august 1961 ble han av pave Johannes XXIII utnevnt til titulærerkebiskop av *Bostra* og koadjutorerkebiskop av New Orleans. Den 1. juni 1962 ble han apostolisk administrator der; samme år var han også generalvikar der.

Han deltok også på Det andre Vatikankonsil.
### Erkebiskop av New Orleans
Den 8. november 1964 utnevnte pave Paul VI ham til erkebiskop av New Orleans. 

Ifølge James Ralph ble han gjenstand for nasjonal oppmerksomhet som erkebiskop, på grunn av sin forgjenger Joseph Rummels innsats for å desegregere de katolske skolene i erkebispedømmet. Som koadjutorerkebiskop og deretter erkebiskop av New Orleans, hadde Cody ledet desegregeringen av New Orleans' menighetsskoler. Codys målbevisste fremdrift hadde skapt voldsom motstand, men han hadde ikke veket tilbake for press.

Cody ble sitert for å si: *«Kirkens rolle vil være viktigst, og mange eksperter innen samfunnsforhold føler definitivt at den katolske kirke vil fortsette å være en av de mest potente påvirkningene for å oppnå forståelse og broderkjærlighet mellom alle raser. Dette var et av de fremtredende punktene i encyklikaen 'Pacem in Terris.' Det økumeniske konsil, som viser verden enhetens og harmoniens ånd blant alle katolikker, er blitt følt merkbart i den nåværende rasekrisen i vårt land. Gjennom sine skoler og institusjoner for høyere lærdom, hvorav de fleste har blitt fullt integrert, kan Kirken bidra sterkt til utvikling og samforstand blant alle mennesker i Sørstatene.»* Vedrørende byens byggeprosjekter for integrerte skoler sa han: *«Byggingen av disse skolene har bidratt vesentlig til å få aksept for den katolske kirkes lære om likestilling for alle mennesker.»*

### Erkebiskop av Chicago
Kort tid etter, den 14. juni 1965, ble han utnevnt til erkebiskop av Chicago.

### Kardinal
Han ble kreert til kardinal i 1967 av pave Paul VI, med *[[Santa Cecilia in Trastevere|Santa Cecilia]]* som tittelkirke.

Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Erkebiskop Diomede Angelo Raffaele Gennaro Falconio, O.F.M. Ref. (1842-1917) *1892
* Biskop Joseph Chartrand (1870-1933) *1910
* Erkebiskop Joseph Elmer Ritter (1892-1967) *1933
* Kardinal *John Patrick Cody* (1907-1982) *1947

## Referanser


## Eksterne lenker
*  Biografi på The Cardinals of the Holy Roman Church